
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2010 M. SAUSIO 22 D. ĮSAKYMO NR. 3D-34 „DĖL ŽEMDIRBIŲ ŠVIETIMO, KONSULTAVIMO PRIEMONIŲ, ŽEMĖS ŪKIO PARODŲ IR MOKSLINIŲ TYRIMŲ ATRANKOS KOMITETO SUDARYMO IR JO DARBO REGLAMENTO PATVIRTINIMO“ PAKEITIMO 

2022 m. balandžio 13 d.  Nr. 3D-255
Vilnius 


P a k e i č i u Žemdirbių švietimo, konsultavimo priemonių, žemės ūkio parodų ir mokslinių tyrimų atrankos komiteto darbo reglamentą, patvirtintą Lietuvos Respublikos žemės ūkio ministro 2010 m. sausio 22 d. įsakymu Nr. 3D-34 „Dėl Žemdirbių švietimo, konsultavimo priemonių, žemės ūkio parodų ir mokslinių tyrimų atrankos komiteto sudarymo ir jo darbo reglamento patvirtinimo“:
.	Pakeičiu 2 punktą ir jį išdėstau taip:
„. Priemonių atrankos komitetas savo veikloje vadovaujasi Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrosiomis administravimo taisyklėmis, patvirtintomis Lietuvos Respublikos žemės ūkio ministro 2010 m. lapkričio 8 d. įsakymu Nr. 3D-979 „Dėl valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrųjų administravimo taisyklių patvirtinimo“, Žemės ūkio ministerijos 2015–2020 metų tarptautinių mokslinių tyrimų ir taikomosios veiklos projektų administravimo taisyklėmis, patvirtintomis Lietuvos Respublikos žemės ūkio ministro 2015 m. gegužės 4 d. įsakymu Nr. 3D-349 „Dėl Žemės ūkio ministerijos 2015–2020 metų tarptautinių mokslinių tyrimų ir taikomosios veiklos projektų administravimo taisyklių patvirtinimo“, Žemės ūkio, maisto ūkio ir žuvininkystės 2015–2020 metų mokslinių tyrimų ir taikomosios veiklos finansavimo taisyklėmis, patvirtintomis Lietuvos Respublikos žemės ūkio ministro 2015 m. sausio 13 d. įsakymu Nr. 3D-18 „Dėl Žemės ūkio, maisto ūkio ir žuvininkystės 2015–2020 metų mokslinių tyrimų ir taikomosios veiklos finansavimo taisyklių patvirtinimo“, Žinių perdavimo ir informavimo veiklos finansavimo taisyklėmis, patvirtintomis Lietuvos Respublikos žemės ūkio ministro 2015 m. sausio 13 d. įsakymu Nr. 3D-16 „Dėl Žinių perdavimo ir informavimo veiklos finansavimo taisyklių patvirtinimo“, Žemės ūkio parodų, prekybos mugių, konkursų organizavimo ir dalyvavimo juose finansavimo taisyklėmis, patvirtintomis Lietuvos Respublikos žemės ūkio ministro 2015 m. balandžio 1 d. įsakymu Nr. 3D-248 „Dėl Žemės ūkio parodų, prekybos mugių, konkursų organizavimo ir dalyvavimo juose finansavimo taisyklių patvirtinimo“, Asociacijų, vienijančių asmenis, užsiimančius žemės ir miškų ūkio bei alternatyviąja veikla, narystės Europos Sąjungos ir kitose tarptautinėse organizacijose mokesčio mokėjimo ir atstovavimo jose finansavimo taisyklėmis, patvirtintomis Lietuvos Respublikos žemės ūkio ministro 2006 m. birželio 28 d. įsakymu Nr. 3D-266 „Dėl Asociacijų, vienijančių asmenis, užsiimančius žemės ūkio ir miškų ūkio bei alternatyviąja veikla, narystės Europos Sąjungos ir kitose tarptautinėse organizacijose mokesčio mokėjimo ir atstovavimo jose finansavimo taisyklių“, Dalyvavimo žemės ūkio ir maisto produktų parodose, mugėse, pristatymuose ir verslo misijose užsienio valstybėse finansavimo taisyklėmis, patvirtintomis Lietuvos Respublikos žemės ūkio ministro 2017 m. balandžio 3 d. įsakymu Nr. 3D-228 „Dėl Dalyvavimo žemės ūkio ir maisto produktų parodose, mugėse, pristatymuose ir verslo misijose užsienio valstybėse finansavimo taisyklių patvirtinimo“, Nacionalinės paramos žemdirbių savivaldai stiprinti teikimo taisyklėmis, patvirtintomis Lietuvos Respublikos žemės  ūkio ministro 2022 m. kovo 31 d. įsakymu Nr. 3D-231 „Dėl Nacionalinės paramos žemdirbių savivaldai stiprinti teikimo taisyklių patvirtinimo“,  ir kitais teisės aktais, reglamentuojančiais valstybės paramos teikimą“.
.	Pakeičiu 4.2 papunktį ir jį išdėstau taip:
„. nagrinėja pateiktas paraiškas finansuoti nacionalinės paramos žemdirbių savivaldai stiprinti teikimo, žinių perdavimo ir informavimo veiklos, žemdirbių švietimo ir konsultavimo, bendruomeniškumą kaime skatinančių renginių ir konkursų, asociacijų atstovavimo Europos Sąjungos ir kitose tarptautinėse organizacijose priemones (toliau – paraiškos);“.


Žemės ūkio ministras                                   					  Kęstutis Navickas

